Oficiālais Vēstnesis L 210 , 20/08/1996 Lpp. 0047 - 0052



Komisijas Lēmums (1996. gada 18. jūlijs), kas nosaka ģenealoģijas un zootehniskās prasības noteiktu dzīvnieku spermas importam (teksts attiecas uz EEZ) (96/509/EK) EIROPAS KOPIENU KOMISIJA, ņemot vērā Līgumu par Eiropas Kopienas dibināšanu, ņemot vērā Padomes 1994. gada 23. jūnija Direktīvu 94/28/EK, kas nosaka principus zootehniskajiem un ģenētiskajiem nosacījumiem, ko piemēro dzīvnieku, to spermas, olšūnu un embriju importam no trešām valstīm [1], un jo īpaši tās 5. panta otro un trešo ievilkumu, tā kā saskaņā ar Padomes 1987. gada 18. jūnija Direktīvu 87/328/EEK [2] par vēršu ģints sugu tīršķirnes dzīvnieku atzīšanu par derīgiem vaislai, Komisijas 1990. gada 10. maija Lēmumu 90/257/EEK [3], kas nosaka kritērijus tīršķirnes aitu un kazu atzīšanai par derīgiem vaislai un to spermas, olšūnu un embriju izmantošanai, un Padomes 1990. gada 5. marta Direktīvu 90/118/EEK [4] par tīršķirnes cūku atzīšanu par derīgām vaislai dalībvalsts nedrīkst aizliegt, ierobežot vai kavēt pieņemt oficiālai testēšanai spermu no netestētiem tēviņiem tādā daudzumā, kas vajadzīgs, lai veiktu šādus oficiālus testus; tā kā šādu oficiālu testu principi ir izklāstīti Komisijas 1986. gada 11. marta Lēmumā 86/130/EEK [5], kas nosaka pārraudzības metodes un metodes vēršu ģints sugu tīršķirnes vaislinieku ciltsvērtības novērtēšanai un kas grozīts ar Komisijas Lēmumu 94/515/EK [6], Komisijas Lēmumā 90/256/EEK [7], kas nosaka pārraudzības metodes un metodes aitu un kazu tīršķirnes vaislinieku ciltsvērtības novērtēšanai, un Komisijas Lēmumā 89/507/EEK [8], kas nosaka pārraudzības metodes un metodes tīršķirnes un vaislas hibrīdcūku ciltsvērtības novērtēšanai; tā kā ir jāizstrādā noteikumi par spermas importu no netestētiem tēviņiem; tā kā tāpēc ir jāizveido šīs spermas sertifikāti; tā kā spermai no dzīvniekiem, kas izgājuši snieguma testus un ciltsvērtības novērtēšanu, jāpievieno Komisijas Lēmumā 96/510/EK [9] noteiktais ģenealoģiskais un zootehniskais sertifikāts; tā kā dalībvalstu kompetentajām iestādēm jānodrošina, ka spermu mākslīgai apsēklošanai no netestētiem tēviņiem pieņem daudzumā, kāds vajadzīgs, lai apstiprinātas organizācijas vai apvienības varētu veikt oficiālos testus; tā kā šajā lēmumā paredzētie pasākumi ir saskaņā ar Zootehnikas pastāvīgās komitejas atzinumu, IR PIEŅĒMUSI ŠO LĒMUMU. 1. pants Kā minēts Direktīvas 94/28/EK 1. pantā, spermu no dzīvniekiem, kuri nav izgājuši snieguma testus un ciltsvērtības novērtēšanu, pamatojoties uz principiem, ko paredz Kopienas noteikumi, drīkst importēt tikai tādā daudzumā, kāds vajadzīgs apstiprinātām organizācijām vai apvienībām, lai veiktu šos oficiālos testus. 2. pants Spermai, kas minēta 1. pantā, jāpievieno: - ģenealoģiskais un zootehniskais sertifikāts, kas atbilst I pielikumā dotajam paraugam un ko izsniegušas trešās valsts kompetentās iestādes, - sertifikāts, kas atbilst II pielikumā dotajam paraugam un ko izsniegušas saņēmējas dalībvalsts kompetentās iestādes. Pirmajā un otrajā ievilkumā minētos sertifikātus importēšanas laikā jāuzrāda kopā. 3. pants Šis lēmums stājas spēkā 1997. gada 1. augustā. 4. pants Šis lēmums ir adresēts dalībvalstīm. Briselē, 1996. gada 18. jūlijā Komisijas vārdā — Komisijas loceklis Franz Fischler [1] OV L 178, 12.7.1994., 66. lpp. [2] OV L 167, 26.6.1987., 54. lpp. [3] OV L 145, 8.6.1990., 38. lpp. [4] OV L 71, 17.3.1990., 34. lpp. [5] OV L 101, 17.4.1986., 37. lpp. [6] OV L 207, 10.8.1994., 30. lpp. [7] OV L 145, 8.6.1990., 35. lpp. [8] OV L 247, 23.8.1989., 43. lpp. [9] OV L 210, 20.8.1996., 53. lpp. -------------------------------------------------- I PIELIKUMS +++++ TIFF +++++ +++++ TIFF +++++ -------------------------------------------------- II PIELIKUMS +++++ TIFF +++++ --------------------------------------------------